**Sumin tuulivoimalaitos** on Lapissa Kemin Ajoksessa sijaitseva tuulivoimalaitos, jonka kapasiteetti on 2 megawattia. Voimalan on rakentanut Sumituuli Oy, joka myös omistaa sen ja operoi sitä.

Tuulivoimala sijaitsee Ajoksen tuulivoimapuiston keskellä.

Yleistä
-------

Tuulivoimalaitos sijaitsee Ajoksen sataman kaakkoispuolella aivan rannassa. Sataman säiliörivit jäävät voimalaitoksen pohjoispuolelle, joiden välistä tulee voimalalle huoltotie. Muut voimalaitokset kuuluvat Ikealle. Tuulivoimalaitos on eteläkorealaisen Hyundain valmistama HQ2000/93, jonka tuuliturbiinin halkaisija 93 metriä ja jonka kapasiteetti on 2,0 megawattia. Haminan Mäkelänkankaan tuulivoimapuistossa käytetään samoja tuulivoimaloita.

Historiaa
---------

Sumituuli Oy kehitteli tuulivoimahanketta vuonna 2001, jolloin se mittasi tuulen voimakkuuksia Tornion Voijakkalan Tornionjoen Sumisaarella. Yhtiö jätti vuonna 2002 hakemuksen tuulivoimalan perustamiseksi Sumisaareen, mutta Lapin ympäristökeskus ei puoltanut hanketta. Päätöksestä valitettiin, mutta seitsemän vuoden kuluttua hanke raukesi ja yhtiön katseet kääntyivät Kemiin. Kemin Ajokseen suunniteltu tuulivoimalaitos oli sen sijaan paremmin perusteltu. Voimalan rakentamiseksi saatiin vuonna 2009 investointitukea 743 000 euroa ja sen rakentaminen arveltiin alkavan vuoden 2009 lopulla. Syksyllä 2009 ilmoitettiin voimalan rakentamisen siirtyvän seuraavalle vuodelle. Pienosakkaiden omistavan yhtiön tuottaman sähkön toimittaisi asiakkaille Kainuussa toimiva Ekosähkö. Rakentamisen aloitus kuitenkin viivästyi vuosia, koska vasta toukokuussa 2012 uutisoitiin tuulivoimalan olevan laivassa matkalla Etelä-Koreasta Kemin satamaan. Voimalan pystytys alkaisi uutisen mukaan heinäkuussa ja työ kestäisi kuukauden. Tuulivoimalaitoksen pystytys tapahtui lopulta elokuussa ja lokakuussa se käynnistettiin testausta varten. Pari vuotta myöhemmin uutisoitiin voimalan käyttökokemuksista. Uutisen mukaan talvituotanto on ollut parempi kuin kesätuotanto eikä meren rannikolla ole yleensä ollut tyyntä.

Katso myös
----------

* Luettelo Suomen tuulivoimaloista

Lähteet
-------

1. 1 2  Sumituulen tuulivoimalarakentaminen alkaa *yle.fi*.  31.8.2009. Helsinki:  YLE. Viitattu 30.1.2024.
2. 1 2 3 4 5  Vaara, Kyösti: Sumituuli tuottaa sähköä - lopultakin *yle.fi*.  22.10.2012. Helsinki:  YLE. Viitattu 30.1.2024.
3. 1 2 3  Sumin tuulivoimalaitos (sijainti maastokartalla) *Karttapaikka*. Helsinki:  Maanmittauslaitos. Viitattu 30.1.2024.
4. ↑  Sumi *www.thewindpower.net*. Ranska:  The Wind Power. Viitattu 30.1.2024. (englanniksi)
5. 1 2  Hyundai HQ2000/93 *www.thewindpower.net*.  9.3.2016. Ranska:  The Wind Power. Viitattu 30.1.2024. (englanniksi)
6. ↑  Toiminnassa olevat & puretut voimalat (EXCEL) *tuulivoimayhdistys.fi*.  31.12.2023. Helsinki:  Suomen Tuulivoimayhdistys. Viitattu 30.1.2024.
7. 1 2  Wind energy statistics in Finland (PDF) *vuosiraportti 2012*.  2013. Helsinki:  Teknologian tutkimuskeskus VTT. Viitattu 30.1.2024.
8. ↑  Wind energy statistics in Finland (PDF) *vuosiraportti 2014*.  2015. Helsinki:  Teknologian tutkimuskeskus VTT Oy. Viitattu 30.1.2024.
9. ↑  Tuulivoimalan mittaustorni purettava *yle.fi*.  16.7.2001. Helsinki:  YLE. Viitattu 30.1.2024.
10. ↑  Tuulivoimala Vojakkalan Sumisaareen *yle.fi*.  4.9.2002. Helsinki:  YLE. Viitattu 30.1.2024.
11. ↑  Sumituuli ei saanut tuulivoimalalupaa Vojakkalaan *yle.fi*.  11.6.2003. Helsinki:  YLE. Viitattu 30.1.2024.
12. ↑  Sumituulen rakentaminen alkaa ensi vuonna *yle.fi*.  1.9.2009. Helsinki:  YLE. Viitattu 30.1.2024.
13. ↑  Meri-Lapista on tullut tuulivoiman paratiisi *yle.fi*.  29.5.2012. Helsinki:  YLE. Viitattu 30.1.2024.
14. ↑  Koskinen, Risto: Tuulimylly tuottaa paremmin pakkasella *yle.fi*.  23.1.2014. Helsinki:  YLE. Viitattu 30.1.2024.

Aiheesta muualla
----------------

* Sumituuli Oy (yhtiön verkkosivut)